

**Studijų programos „ MEDICINA“ aprašas**

|  |  |
| --- | --- |
| Akademinis padalinys, vykdantis studijų programą | Medicinos fakultetas |
| Valstybinis kodas | 6011GX001 |
| Studijų krypčių grupė | Sveikatos mokslai |
| Studijų kryptis | Medicina |
| Studijų trukmė | 6 metai |
| Programos apimtis kreditais | 360 |
| Suteikiamas kvalifikacinis laipsnis/ profesinė kvalifikacija | Sveikatos mokslų magistras, Medicinos gydytojas |
| Pakopa | Vientisosios studijos |
| Studijų programos tikslas | Parengti gydytoją, įgijusį šiuolaikinių žinių, praktinių įgūdžių bei išsiugdžiusį atitinkamą asmeninių ir profesinių vertybių sistemą, pasirengusį savarankiškai sveikatos priežiūros veiklai pagal teisės aktų numatytus reikalavimus bei tolesnėms gydytojo specialisto ir/ar doktorantūros studijoms |
| Numatomi studijų programos rezultatai | **BENDROSIOS KOMPETENCIJOS IR STUDIJŲ REZULTATAI**   1. profesinės veiklos nuostatos:    1. gebėjimas veikti sąžiningai ir laikytis etinių įsipareigojimų,    2. geros medicininės praktikos principų taikymas darbe, kokybės užtikrinimas,    3. kritiškas ir savikritiškas mąstymas,    4. empatiškumas,    5. kūrybiškumas,    6. iniciatyvumas, tikslo siekimas,    7. tarpasmeninio bendravimo gebėjimai; 2. profesinė elgsena:    1. gebėjimas įvertinti savo kompetencijų ribas ir, jei reikia, kreiptis pagalbos,    2. gebėjimas veikti naujų situacijų sąlygomis ir prie jų prisitaikyti,    3. gebėjimas savarankiškai veikti,    4. gebėjimas spręsti problemas,    5. gebėjimas priimti sprendimus,    6. gebėjimas dirbti kartu su kitų sričių specialistais,    7. gebėjimas bendrauti su kitų mokslų ekspertais,    8. gebėjimas organizuoti ir planuoti; 3. profesinės patirties sklaida:    1. analizės ir sintezės įgūdžiai,    2. gebėjimas mokytis – savarankiškai ir visą gyvenimą,    3. gebėjimas taikyti žinias praktikoje,    4. gebėjimas mokyti kitus,    5. gebėjimas vykdyti mokslinius tyrimus; 4. profesinė erudicija:    1. gebėjimas suvokti aplinkos įvairovę ir daugiakultūriškumą,    2. gebėjimas suprasti ir atsižvelgti į kitų kultūrų papročius,    3. gebėjimas dirbti tarptautinėje aplinkoje,    4. gebėjimas bendrauti kitomis užsienio kalbomis,    5. bendrosios ne medicinos mokslų srities žinios.   **DALYKINĖS KOMPETENCIJOS IR STUDIJŲ REZULTATAI**   1. Paciento konsultavimas:    1. anamnezės surinkimas,    2. medicininė apžiūra,    3. klinikinio vertinimo išvada ir sprendimų priėmimas,    4. pacientui suteikti paaiškinimą ir patarimus,    5. pacientui suteikti pasitikėjimą ir palaikymą,    6. įvertinti paciento psichinę būklę. 2. Klinikinių požymių įvertinimas, tyrimų paskyrimas, diferencinė diagnostika ir stebėjimo plano sudarymas:    1. atpažinti ir įvertinti klinikinių požymių sunkumą,    2. paskirti tikslinius tyrimus ir interpretuoti jų rezultatus,    3. atlikti diferencinę diagnostiką,    4. sudaryti atitinkamą paciento stebėjimo planą ir aptarti su pacientu ir slaugytojais (globėjais),    5. suteikti slaugą pacientui terminalinėse ligos stadijose ir paramą jo šeimai,    6. tinkamai stebėti ir gydyti pacientus, sergančius lėtinėmis ligomis. 3. Skubios medicininės pagalbos, įskaitant pirmąją medicinos pagalbą ir gaivinimą, suteikimas:    1. atpažinti ir įvertinti kritines sveikatos būkles,    2. gydyti kritines sveikatos būkles,    3. suteikti pirmąją medicinos pagalbą,    4. mokėti gaivinti ir palaikyti pagrindines gyvybines funkcijas pagal galiojančius Europos standartus,    5. mokėti palaikyti visas gyvybines funkcijas pagal galiojančius Europos standartus,    6. traumų gydymas pagal galiojančius Europos standartus. 4. Gydymo paskyrimas:    1. adekvatus ir tinkamas gydymo paskyrimas,    2. atitinkamų vaistų ir kitų gydymo metodų suderinimas klinikiniame kontekste,    3. įvertinti vaistų ir kitų gydymo metodų tinkamumą ir potencialią naudą bei žalą,    4. mokėti malšinti skausmą ir stresines situacijas. 5. Procedūrų atlikimas:    1. arterinio kraujo spaudimo matavimas,    2. venos punkcija,    3. venų kaniulizacija,    4. paskirti intraveninę terapiją ir naudoti infuzijai skirtas priemones,    5. poodinės ir raumeninės injekcijos,    6. oksigenoterapijos paskyrimas,    7. pacientų transportavimas ir priežiūra,    8. žaizdų susiuvimas,    9. kraujo perpylimas,    10. šlapimo pūslės kateterizacija,    11. šlapimo tyrimas,    12. EKG,    13. pagrindinių kvėpavimo funkcijų vertinimo testai. 6. Veiksmingas bendravimas medicinos praktikoje:    1. bendrauti su pacientais,    2. bendrauti su kolegomis,    3. bendravimas pranešant blogas žinias,    4. bendravimas su paciento giminaičiais,    5. bendravimas su neįgaliais žmonėmis,    6. bendravimas su pacientu pildant sutikimo formas,    7. bendravimas raštu (taip pat ir ligos istorijos pildymas),    8. bendravimas esant agresyviam elgesiui,    9. bendravimas telefonu,    10. bendravimas su asmenimis, kuriems reikalingas vertėjas. 7. Etinių ir teisinių principų taikymas medicinos praktikoje:    1. konfidencialumo išlaikymas,    2. taikyti etinius principus klinikinėje praktikoje,    3. informuoto asmens sutikimo formos pildymas,    4. mirties liudijimo išrašymas,    5. autopsijos tyrimo prašymo formos pildymas,    6. laikytis ir taikyti klinikinėje praktikoje nacionalinius ir Europos teisės aktus. 8. Psichologinių ir socialinių paciento ligos aspektų įvertinimas:    1. įvertinti psichologinius veiksnius ir įtaką ligos pasireiškimui,    2. įvertinti socialinius veiksnius ir įtaką ligos pasireiškimui,    3. išsiaiškinti galimą stresą, susijusį su liga,    4. išsiaiškinti alkoholio ir kitų žalingų veiksnių poveikį, priklausomybes. 9. Įrodymais pagrįstos medicinos principų, gebėjimų ir žinių pritaikymas:    1. taikyti moksliškai pagrįstus įrodymus praktikoje,    2. atlikti atitinkamos literatūros paiešką,    3. kritiškai įvertinti publikuojamą medicinos literatūrą. 10. Veiksmingas informacijos ir informacinių technologijų naudojimas medicinos praktikoje:     1. tinkamai laikyti ir saugoti visą medicininę dokumentaciją,     2. naudotis kompiuterinėmis sveikatos sistemomis,     3. informacijos šaltinių paieška,     4. saugoti ir atnaujinti informaciją. 11. Gebėjimas taikyti mokslinius principus, metodus ir žinias medicinos praktikoje ir tyrimuose. 12. Sveikos gyvensenos propagavimas, visuomenės sveikatos klausimų sprendimas ir veiksmingas darbas sveikatos apsaugos sistemoje:     1. suteikti priežiūrą pacientui, kuri sumažina paciento pažeidimo riziką;     2. taikyti apsaugos priemones, užkertančias kelią plisti infekcijoms;     3. įvertinti savo sveikatos būklę ir garantuoti, kad sveikatos būklė netrukdys profesinei veiklai;     4. užsiimti medicinos praktika pagal galiojantį profesijos reguliavimą ir sertifikavimą;     5. gauti ir suteikti profesinį įvertinimą;     6. atsakingai ir kompetentingai pasirinkti profesinę specializaciją;     7. užimti aiškią visuomeninę poziciją gerinant asmens ir visuomenės sveikatos būklę. |
| Studijų programos ypatumai (anotacija) | Studijos prasideda nuo „Įvado į profesiją“, kurio metu mokoma organizuoti studijas, supažindinama su mokymosi metodikomis bei universiteto resursais, studijų organizavimo ir reglamentavimo sistema, bendromis kompetencijomis reikalingomis studijuojant ir gydytojo darbe (lyderystė, komandinis darbas, situacijos suvokimas, efektyvi komunikacija, kt.).  Diegiant pažangius, į studentą orientuotus mokymo (-si) metodus, užtikrinamas profesinis pasirengimas praktiniam darbui. Studentai skatinami būti aktyviais studijų proceso dalyviais.  Taikant probleminio mokymosi modelį, studijos grindžiamos loginiu mąstymu, supratimu, praktiniu pažinimu, savarankišku tiriamuoju darbu. Faktinė medžiaga pateikiama glaustai, mažinamas kontaktinio studentų darbo krūvis, didinama savarankiškų studijų ir mokslinio tiriamojo darbo dalis. Nuo ketvirtųjų studijų metų studijos organizuojamos analizuojant kasdieninėje praktikoje dažniausiai sutinkamus klinikinius atvejus, aptariant sprendimus, mokomasi informacijos kokybiško perdavimo.  Trečiais studijų metais suteikiamos pagrindinės žinios bei kompetencijos reikalingos vykdant baigiamąjį mokslinį darbą 4-6 kursuose.  Praktinių įgūdžių mokymui naudojami tradiciniai simuliacijos mokymai sudėtingoms klinikinėms situacijoms, instruktoriui tiesiogiai dirbant su studentų grupe, o paprastiems įgūdžiams įgyti – studentai dirba savarankiškai su nuotoline dėstytojų/instruktorių priežiūra naudojant hibridinės medicininės simuliacijos programą. Praktinių įgūdžių mokymasis (klinikinėje ir simuliacinėje aplinkoje) yra išskirtas į atskirus studijų programos vienetus I, III, IV, V ir VI kursuose. Tuo būdu formuojama nuosekli vientisa įgūdžių formavimo programa, pamečiui papildant naujais mokymosi siekiniais, prijungiant bendrąsias kompetencijas (efektyvus bendravimas, situacijos suvokimas, lyderystė ir sprendimų priėmimas, kt.), siekiant formuoti tam tikras specifines klinikines kompetencijas. Greta tam tikrų klinikinių įgūdžių, studentai įpranta organizuoti ir planuoti studijų procesą, būti atsakingiems už kolegų tarpinį įvertinimą, efektyviai komunikuoti tarpusavyje, spręsti praktines problemas.  Nuo pirmųjų metų sudarytos sąlygos susipažinti su klinikine aplinka, susitikti su pacientais ir įgyti klinikinius įgūdžius. Tam pasitelkiama stebimoji praktika pirminės asmens sveikatos priežiūros centruose pirmakursiams, ligonių apžiūra ir konsultavimas, procedūrų atlikimas 4 ir 5 kurso praktikų metu, klinikinė medicinos praktika ( internatūra) 6 kurse. |
| Priėmimo reikalavimai | Vidurinis ar jį atitinkantis išsilavinimas.  LSMU Senatas einamaisiais metais patvirtina studentų priėmimo taisykles ir minimalų konkursinį balą.  Konkursinio balo sandara viešai skelbiama prieš dvejus metus. |
| Profesinės karjeros galimybės | Medicinos gydytojas gali įgyti gydytojo specialisto kvalifikaciją rezidentūros studijose. |
| Studentų mainų galimybės | Visi studentai turi lygias galimybes dalyvauti tarptautinėse judumo programose ir projektuose (*Erasmus+* ir kt.) išvykti 3-12 mėn. studijų laikotarpiui ir/ar 2-12 mėn. praktikos laikotarpiui. |
| Tolesnių studijų galimybės | Rezidentūros ir/ar doktorantūros studijos |
| Studijų rezultatų vertinimas | Studentų pasiekimų vertinimas yra tiesiogiai siejamas su studijų rezultatais, žinias testuojant žodžiu ar raštu, o įgūdžius –tiesioginio stebėjimo būdu simuliacijos klasėse ar klinikoje tiriant, konsultuojant pacientus ar atliekant gydomuosius veiksmus. Apie vertinimo sistemą studentai informuojami dalyko/modulio studijų pradžioje, vertinimo kriterijai ir galutinio vertinimo apskaičiavimo formulė pateikiami dalyko/modulio apraše bei studijų informacinėje sistemoje. Naudojamas apibendrinamasis vertinimas, kai kuriuose moduliuose - kaupiamojo balo sistema. Baigiamasis studijuojamo dalyko/modulio žinių vertinimas vykdomas projekto gynimo ar egzamino forma. |
| Studijų programos komiteto pirmininkas ir nariai | Pirmininkas: prof. dr. Asta Baranauskaitė - Medicinos fakulteto prodekanė  Pavaduotojas: lekt. dr. Povilas Ignatavičius - Medicinos fakulteto prodekanas  Sekretorė: Kristina Ziutelienė - Medicinos fakulteto Šeimos medicinos klinikos asistentė  Nariai:  prof. dr. Algimantas Tamelis - Medicinos fakulteto  Chirurgijos klinikos vadovas  prof.dr. Justinas Stučinskas - Medicinos fakulteto Ortopedijos-traumatologijos klinikos profesorius  prof.dr. Giedrė Jurkevičienė - Medicinos fakulteto Neurologijos klinikos profesorė  prof.dr. Rasa Banienė -Medicinos fakulteto  Biochemijos katedros vedėja  doc.dr. Lina Poškienė -Medicinos fakulteto  Patologinės anatomijos klinikos vadovė  dr. Rūta Dirsienė - Žvirblytė - Medicinos fakulteto Kardiologijos klinikos lektorė  dr. Birutė Kumpaitienė -Medicinos fakulteto  Ekstremaliosios medicinos katedros lektorė  dr. Tomas Bukauskas - Medicinos fakulteto Anesteziologijos klinikos lektorius  gydytoja Danutė Krilovienė - Lietuvos gydytojų sąjungos deleguotas narys  studentas Žygimantas Žumbakys -  Studentų atstovybės deleguotas narys  studentė Vika Jaskevičiūtė -  Studentų atstovybės deleguotas narys |
|  |  |